ด่วน! ชายป่วย “โควิด” ระยอง เสียชีวิต 1 ราย พบป่วยเบาหวาน-หัวใจขาดเลือด
ด่วน! ชายป่วย “โควิด” ระยอง เสียชีวิต 1 ราย พบป่วยเบาหวาน-หัวใจขาดเลือด
12 มิ.ย. 2564

นายสาธิต ปิตุเตชะ รมช.สาธารณสุข โพสต์เฟซบุ๊กถึงสถานการณ์โควิด-19 ในจ.ระยองว่า “มีเคสเสียชีวิต 1 ราย ที่โรงพยาบาลระยอง เป็นชาย อายุ 45 ปี มีโรคประจำตัวคือ โรคหัวใจขาดเลือดอยู่เดิม พบประวัติมีความเสี่ยง เป็นคนโบกรถที่บ่อน”
โดยจากผลตรวจวันที่ 27 ธ.ค.63 พบว่าชายรายนี้มีผลตรวจติดเชื้อโควิด-19 และในเช้าวันนี้ (28 ธ.ค.2563) ผู้ป่วยมีอาการหอบเหนื่อย จึงถูกนำตัวส่งโรงพยาบาลโดยรถซาเล้งของเพื่อน แต่มีอาการหยุดหายใจระหว่างทาง เมื่อถึงโรงพยาบาล แพทย์จึงทำ CPR เป็นเวลา 30 นาที แต่ไม่สามารถยื้อไว้ได้
ทั้งนี้ ผู้ป่วยมีโรคประจำตัวเป็นโรคหัวใจขาดเลือด CVA และเบาหวาน (ไม่ได้ทานยาเบาหวาน) มารับรักษาครั้งล่าสุดที่ รพ.ระยอง เมื่อเดือนมี.ค 63 แพทย์ที่ให้การช่วยเหลือสวมใส่ PPE ทุกคน ขอแสดงความเสียใจกับครอบครัวของผู้เสียชีวิต